# Assassinats homòfobs mitjançant apps de cites a Bilbao

Els assassinats homòfobs mitjançant apps de cites a Bilbao són una sèrie d'almenys 4 homicidis i possiblement 4 més (és a dir, 8 en total) suposadament perpetrats per Nelson David M. B. a Bilbao (País Basc) entre setembre i desembre de 2021. Per a dur a terme els assassinats, l'individu presumptament acordava trobades amb hòmens gais o bisexuals en apps de cites del dit caràcter, on es feia anomenar Carlos, i més tard drogava les víctimes per a robar-los grans sumes de diners i matar-les. És així com es va descobrir i vincular el seguit de crims: atès el desvalisament del compte corrent d'un dels afectats.
L'octubre de 2021, l'Ertzaintza va començar a investigar la mort en estranyes circumstàncies d'un home de 43 anys, i no es va lligar als altres casos immediatament perquè es pensava que havien estat morts per causes naturals. Sospesaven que el responsable dels assassinats era un jove d'entre 20 i 30 anys i que se n'havia anat a la Comunitat de Madrid o el País Valencià per a evitar ser detingut. Amb tot, el 5 de maig de 2022, el mateix Nelson David M.B. va declarar a les autoritats basques que havia estat ell amb qui tots aquells hòmens s'havien enviat missatges. No s'havia mogut de Bilbao i va negar haver comès tals crims. Tenia 25 anys, com havien previst, i és d'origen colombià. L'Ertzaintza l'havia detingut anteriorment per estafa, en concret l'any 2019.
També el 5 de maig, el col·lectiu LGBTI Kifkif va anunciar mitjançant Twitter que s'estudiaven casos comesos a la Comunitat de Madrid i al País Valencià, precisament, amb un historial idèntic als de Bilbao i també va sol·licitar la compareixença pública immediata del ministre de l'Interior d'Espanya, Fernando Grande-Marlaska Gómez, i l'exposició pública de la magnitud de la situació per a informar la població general i alertar la que podria ser afectada per atacs similars.

## Referències

* ↑ de las Heras, Ainhoa. «La Ertzaintza baraja que existan otras 4 muertes atribuibles al asesino de Bilbao» (en castellà). El Correo, 03-05-2022. Arxivat de l'original el 3 de maig 2022. [Consulta: 4 maig 2022].
* ↑ «LGBT: Buscan posible asesino serial de hombres gay en Bilbao; los citaba por apps» (en castellà). El Imparcial, 03-05-2022. Arxivat de l'original el 3 de maig 2022. [Consulta: 4 maig 2022].
* ↑ Goyoaga, Ander. «Investigan cuatro posibles asesinatos de hombres que se habían citado a través de una app de contactos homosexuales» (en castellà). La Vanguardia, 29-04-2022. Arxivat de l'original el 3 de maig 2022. [Consulta: 4 maig 2022].
* ↑ «Buscan a un hombre podría estar detrás de 4 crímenes en Bilbao: quedaba a través de una web de citas gays» (en castellà). Telecinco, 29-04-2022. Arxivat de l'original el 3 de maig 2022. [Consulta: 4 maig 2022].
* 1 2 «Buscan a un asesino en serie en Bilbao que habría matado a cuatro hombres con los que se citó» (en castellà). Huffington Post, 03-05-2022. Arxivat de l'original el 3 de maig 2022. [Consulta: 4 maig 2022].
* ↑ Villamediana, Miriam. «Alerta en Bilbao por un presunto asesino en serie contra la comunidad homosexual» (en castellà). ABC, 03-05-2022. Arxivat de l'original el 4 de maig 2022. [Consulta: 4 maig 2022].
* ↑ García, Maria. «Es fa dir "Carlos" però es diu Nelson David: aquest és l'home buscat pels crims d'homosexuals». El Caso, 05-05-2022. [Consulta: 5 maig 2022].
* ↑ «El sospechoso por la muerte de cuatro hombres en Bilbao es un joven de entre 20 y 30 años» (en castellà). Euskal Irrati Telebista, 02-05-2022. Arxivat de l'original el 3 de maig 2022. [Consulta: 4 maig 2022].
* 1 2 3 «El hombre buscado por las muertes de Bilbo, detenido al entregarse a la Ertzaintza» (en castellà). naiz:, 05-05-2022. Arxivat de l'original el 5 de maig 2022. [Consulta: 5 maig 2022].
* ↑ «Detenen el sospitós de matar 8 homes a Bilbao després d'entregar-se i negar els fets». CCMA, 05-05-2022. Arxivat de l'original el 5 de maig 2022. [Consulta: 5 maig 2022].
* ↑ «Se entrega el asesino en serie de hombres en Bilbao» (en castellà). La Sexta, 05-05-2022. Arxivat de l'original el 5 de maig 2022. [Consulta: 5 maig 2022].
* ↑ «#ÚltimaHora» (en castellà). Twitter, 05-05-2022. Arxivat de l'original el 6 de maig 2022. [Consulta: 6 maig 2022].